[Søkende foretaks navn]

[Søkende foretaks adresse]

[Dato]

Skattedirektoratet, seksjon for foretakskatt

Postboks 9200, Grønland

0134 OSLO

**Søknad om dispensasjon til samfakturering for flere bokføringspliktige virksomheter**

Virksomheter som omfattes av søknaden:

• [Foretak 1 – navn, adresse og organisasjonsnummer]

• [Foretak 2 – navn, adresse og organisasjonsnummer]

Det søkes med dette om dispensasjon fra kravet i bokføringsforskriften § 5‑2‑1 første ledd om at salgsdokumentasjonen skal utstedes av selger, jf. bokføringsforskriften § 5‑2‑8 første ledd.

[Foretak 1] er et kraftselskap, mens [Foretak 2] er et nettselskap. [Foretak 1] ønsker å utstede salgsdokumenter til felles kunder for både eget salg av kraft, og for nettleie fra [Foretak 2]. Slik samfakturering har vært en etablert ordning over lang tid, av praktiske årsaker både for oss og våre kunder.

Samfaktureringen skjer på følgende måte:

• Salgsdokumentet splittes i flere seksjoner, slik at alle spesifikasjoner og beløp vedrørende leverte ytelser fra hver enkelt selger står samlet. Merverdiavgift spesifiseres i tilknytning til spesifikasjonen av de leverte ytelsene for hver enkelt selger. Summene vedrørende hver enkelt selgers leverte ytelser spesifiseres særskilt i salgsdokumentet.

• Kravene til salgsdokumentets innhold er oppfylt for alle selgere, herunder fremgår hver enkelt selgers navn og organisasjonsnummer (etterfulgt av bokstavene MVA) i sammenheng med spesifikasjon av de leverte ytelsene. Slik fremgår det klart hvilken selger som har levert de ulike varene og/eller tjenestene.

• Det er etablert en egen nummerserie for samfaktureringen.

• Hver selger oppbevarer en gjenpart av salgsdokumentet som dokumentasjon av bokførte salg, utgående merverdiavgift mv.

• Hver enkelt selger spesifiserer sitt salg over den enkelte kjøpers konto i kundespesifikasjonen.

Av hensyn til tredje kulepunkt over, søkes det etter bokføringsforskriften § 5‑1‑8 også om dispensasjon fra kravet i bokføringsforskriften § 5‑1‑3 første ledd, jf. § 5‑1‑1 første ledd nr. 1, om fortløpende nummerering av hver enkelt selgers salgsdokument. Det er etablert en egen felles nummerserie for samfaktureringen.

[Foretak 1] hadde i [regnskapsår] en omsetning på kr [omsetning], og [antall] kunder. [Foretak 2] hadde i [regnskapsår] en omsetning på kr [omsetning], og [antall] kunder.

Et eksempel på salgsdokument som benyttes ved samfakturering følger vedlagt.

Ved spørsmål om søknaden eller behov for ytterligere informasjon eller dokumentasjon bes det om at undertegnede kontaktes.

Med vennlig hilsen

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [Foretak 1] | [Foretak 2] |
| [Underskrivers navn og stilling] | [Underskrivers navn og stilling] |

Vedlegg: Eksempel på salgsdokument